– Дзеці – для нас самы вялікі скарб, самае галоўнае багацце, – гаворыць Таццяна Аляксандраўна. – Мы іх вельмі любім і, нягледзячы на занятасць нашага таты, стараемся як мага больш часу праводзіць усе разам. Добрай сямейнай традыцыяй стала асаблівым чынам адзначаць Дні нараджэнняў нашых дзетак. Кожнаму з іх мы прапануем выбраць тое месца, дзе ён хоча правесці святочны дзень. Гэта можа быць каток, тэатр, парк адпачынку і інш. Такім чынам, пяць раз на год мы абавязкова выбіраемся дзесьці ўсёй сям’ёй. Акрамя таго, выязджаем на пікнікі. Рыхтуем маленькія сюрпрызы для кожнага на Дні анёлаў. І, канечне, галоўныя і самыя доўгачаканыя для ўсіх святы – Ражаство і Пасха. Кожны дзень мы сустракаем малітвай, заўсёды молімся вечарам, перад ядой, наведваем храм.